cyanic-selkie/wikianc huggingface dataset:
हरियाणा की राजनीति
उत्तर भारत के हरियाणा राज्य की राजनीति के मुख्य खिलाड़ी शासन कर रही भारतीय जनता पार्टी, सर्वहित पार्टी
और इंडियन नैशनल लोकदल हैं। हरियाणा की विधानसभा में 90 सीटें हैं। लोकसभा (संसद के निचले सदन) में हरियाणा की 10 सीटें हैं।
तुतेदरा
तुतेदरा नेपाल के कई स्थानों पर पाया जाने वाला एक पारंपरिक तौर पर निर्मित पानी पीने का फव्वारा है। यह नल की आकृति का पत्थर से बना हुआ एक जलाशय है, जिसे खोला और बंद किया जा सकता है। ऐसी संरचनाएँ या तो स्वतंत्र बनी होती हैं या किसी अन्य इमारत की दीवार से जुड़ी होती हैं, यह इस बात पर निर्भर करता है कि जमीन में जल का कुआँ कहाँ उपस्थित है। नेपाल में प्राचीनकाल में ऐसे कई फव्वारे थें जिनमें कुछ ही आज उपयोग में हैं, लेकिन कुछ फव्वारों के हिस्सों को आज अन्य उपयोगों में लगा दिया गया है। सबसे प्रसिद्ध तुतेदारा काठमांडू दरबार क्षेत्र में शाही महल में एक दीवार पर बनाया गया है। यहाँ पंद्रह अलग-अलग भाषाओं में देवी काली को समर्पित एक कविता भी खुदी हुई है।
नेपाली शब्द तुतेदरा पानी पीने के फव्वारे की मुख्य विशेषताओं को दर्शाने के लिए प्रयोग किया जाता है अर्थात् एक नल जिसे खोला और बंद किया जा सकता है। वहीं नेवारी लोग इसे जहरू पुकारते हैं, जो संस्कृत के शब्द जलाद्रोनि से व्युत्पन्न प्रतीत होता हैं, जिसका अर्थ है पानी की बाल्टी। जरुन्हिती वर्ग इसे हिती के साथ जोड़ती है, जो कि प्राचीनकाल में पानी पीने के फव्वारे के लिए इस्तेमाल किया जाने वाला शब्द है।
इतिहास
नेपाल में कुओं और अन्य तरह के जलकुंडों का निर्माण एक पवित्र कार्य माना जाता है। यही कारण है कि प्राचीनकाल में राजाओं के साथ-साथ अन्य गणमान्य व्यक्तियों ने भी ऐसी कई संरचनाओं का निर्माण करवाया है।
तुतेदरा के बारे में आज जानकारी जुटाने का सबसे अच्छा स्रोत शिलालेखों पर उद्धृत जानकारियाँ है। ये शिलालेख हमेशा तो इनके निर्माण का वर्णन नहीं करते हैं, लेकिन कुछ अन्य दिनांकित घटनाओं को दर्शातें है जिससे पता चलता है कि तुतेदरा उस समय पहले से ही अस्तित्व में रहा होगा। इस तरह के शिलालेख 19वीं सदी के मध्य तक के समयकाल को दर्शाते हुए मिले हैं।
पाटन के खापिंचे में एक शिलालेख 530 ईस्वी के एक तुतेदरा को दर्शाता मिला है। यह नेपाल का सबसे पुराना तुतेदरा माना जाता है। भक्तपुर में सबसे पुराना तुतेदरा 1175 ईस्वी का पाया गया है।
नेपाल भाषा के सबसे पुराने ज्ञात शिलालेखों में से एक तुतेदरा पर लिखा 1232 ई॰ का शिलालेख है।
तुतेदरों का व्यापक सर्वेक्षण पाटन शहर में किया जा रहा है। जहाँ अब तक कुल 106 तुतेदरा पाए गए हैं। इनमें से कुछ को पारंपरिक तरीके से चालू रखा गया है और दो को नगरपालिका द्वारा जलापूर्ति के लिए प्रयोग में लाया जा रहा है।
पटना एक्स्प्रेस ९०४९
पटना एक्स्प्रेस 9049  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बांद्रा टर्मिनस रेलवे स्टेशन (स्टेशन कोड:BDTS) से 03:45PM बजे छूटती है और पटना जंक्शन रेलवे स्टेशन (स्टेशन कोड:PNBE) पर 04:00AM बजे पहुंचती है। इसकी यात्रा अवधि है 36 घंटे 15 मिनट।
युगपत अभिकलन
युगपत अभिकलन (Parallel computing), अभिकलन की वह रीति है जिसमें कई अभिकलन एक साथ किए जाते हैं। किसी बड़ी समस्या को छोटी-छोटी कई समस्याओं में इस प्रकार बाँटा जा सकता है कि ये सभी छोटी समस्याएँ एक ही समय में हल की जा सकें। युगपत अभिकलन के कई रूप सम्भव हैं- बिट के स्तर पर, इन्स्ट्रक्शन के स्तर पर, आंकड़े के स्तर पर, टास्क के स्तर पर युगपतीकरण। उच्च परफॉर्मैन्स के अभिकलन में युगपतीकरण का उपयोग बहुत दिनों से होता आ रहा है किन्तु अब इसमें व्यापक रुचि देखने को मिल रही है क्योंकि अब माइक्रोप्रोसेसरों के काम करने की आवृत्ति को बढ़ाना लगभग असम्भव हो चुका है।  इसका कारण यह है कि अधिक आवृति पर माइक्रोप्रोसेसर में बहुत अधिक ऊष्मा की हानि (गरमी) होती है।  आवृत्ति बढाने के बजाय एक ही माइक्रोप्रोसेसर के अन्दर कई कोर बनाना अधिक आसान है, और आजकल ४-कोर, ८-कोर आदि के माइक्रोप्रोसेसर और डीएसपी उपलब्ध हैं।
स्कॉट्सडेल
स्कॉट्सडेल मैरिकोपा काउंटी, एरिजोना, संयुक्त राज्य के पूर्वी भाग में एक शहर है, और फीनिक्स महानगरीय क्षेत्र का हिस्सा है। 1894 में इसके संस्थापक विनफील्ड स्कॉट, एक सेवानिवृत्त अमेरिकी सेना पादरी के नाम पर स्कॉट्सडेल नामित, शहर को 1951 में 2,000 की आबादी के साथ शामिल किया गया था। 2020 की जनगणना में, जनसंख्या 241,361 थी, जो 2010 में 217,385 से बढ़ी थी।  इसका नारा है "पश्चिम का सबसे पश्चिमी शहर".पिछले दो दशकों में, यह संयुक्त राज्य अमेरिका में सबसे तेजी से बढ़ते शहरों में से एक रहा है। स्कॉट्सडेल अपने उत्तरी से दक्षिणी छोर तक 31 मील की दूरी पर है, और 184.5 वर्ग मील को कवर करता है। शहर पश्चिम में फीनिक्स शहर, उत्तर में टोंटो राष्ट्रीय वन, पूर्व में मैकडॉवेल पर्वत और दक्षिण में साल्ट नदी से घिरा है।
इतिहास
प्रारंभिक इतिहास
स्कॉट्सडेल मूल रूप से एक पिमा गांव था जिसे वसई एस-वासोनी के नाम से जाना जाता था, जिसका अर्थ है "सड़े हुए घास"। कुछ पीमा लोग आज वहां रहते हैं। 1960 के दशक के उत्तरार्ध तक, इंडियन बेंड रोड और हेडन रोड के दक्षिण-पूर्व कोने पर एक पारंपरिक आवास था। स्कॉट्सडेल में रहने वाले पिमा आज आधुनिक घरों में रहते हैं, पारंपरिक घरों में नहीं। कई पीमा और मैरिकोपा लोग साल्ट रिवर पिमा-मैरीकोपा इंडियन कम्युनिटी में रहते हैं, जो दक्षिण और पूर्व में स्कॉट्सडेल की सीमा बनाती है।
जूनिअस रिचर्ड जयवर्धने
जूनिअस रिचर्ड जयवर्धने (१७ सितंबर, १९०६, कोलंबो, - १ नवंबर, १९९६), ४ फरवरी, १९७८ से २ जनवरी, १९८९ तक श्रीलंका के राष्ट्रपति थे।
जू.रि. जयवर्धने १९४० से सीलोन की राजनीति में सक्रिय हुए। वे संयुक्त राष्ट्रीय दल (यूनाइटेड नेशनल पार्टी (यूएनपी)) के एक संस्थापक सदस्य थे और १९७३ में वे यूएनपी के प्रमुख बनें। जुलाई १९७७ में यूएनपी ने चुनाव जीता और जयवर्धने देश के प्रधानमंत्री चुने गए।
अपने कार्यालय की अवधि के दौरान दशकों से जारी तमिल अल्पसंख्यकों के साथ जारी संघर्ष है और तेज हो गया क्योंकि उन्होंने भी श्रीलंकाई सरकार की उसी नीति को जारी रखा जिसमें संविधान में तमिलों को बराबरी का अधिकार दिए जाने के प्रावधानों के पश्चात भी उनके साथ भेदभाव किया जाता रहा।
विभिन्न तमिल दलों को जयवर्धने ने एक ही सुर में पृथकतावादी घोषित कर दिया जिससे उनके कार्यकाल के दौरान तमिल असंतोष में और वृद्धि हुई। साथ ही साथ उन्होंने सभी तमिल दलों को शत्रु घोषित करके उनकी मांगों को ताक पर रख दिया। इसका परिणाम यह हुआ की तमिल असंतोष को सशस्त्र संघर्ष का आररा लेना पड़ा और श्रीलंका में एक रक्तरंजित गृहयुद्ध आरम्भ हो गया।
राष्ट्रपति जयवर्धने ने अमेरिकी राष्ट्रपति रोनाल्ड रीगन और अमेरिकी लोगों को हाथी का एक बच्चा भेंट स्वरूप दिया।
१९७८ में जयवर्धने में संवैधानिक सुधार जारी रखे और श्रीलंका को राष्ट्रपति गणतंत्र बनाया। तब जयवर्धने देश के राष्ट्रपति बनें और स्वयं को "राष्ट्रपिता" घोषित किया। उन्होंने अपनें करीबी रानासिंघे को सरकार का प्रमुख बनाया।
जयवर्धने की मृत्यु ९० वर्ष की आयु में १९९६ में प्राकृतिक कारणों से हुई।
करसोग विधानसभा निर्वाचन क्षेत्र, हिमाचल प्रदेश
करसोग विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। मंडी जिले में स्थित यह निर्वाचन क्षेत्र अनुसूचित जाति के लिए आरक्षित है। 2012 में इस क्षेत्र में कुल 60,706 मतदाता थे।
विधायक
2012 के विधानसभा चुनाव में मनसा राम इस क्षेत्र के विधायक चुने गए।
कालक्रम
पटना एक्स्प्रेस ७६१०
पटना एक्स्प्रेस 7610  भारतीय रेल द्वारा संचालित एक मेल एक्स्प्रेस ट्रेन है। यह ट्रेन पूर्ण जंक्शन रेलवे स्टेशन (स्टेशन कोड:PAU) से 06:15PM बजे छूटती है और पटना जंक्शन रेलवे स्टेशन (स्टेशन कोड:PNBE) पर 04:00AM बजे पहुंचती है। इसकी यात्रा अवधि है 33 घंटे 45 मिनट।
भर्तृहरि
जीवन चरित
इनके आविर्भाव काल के सम्बन्ध में मतभेद है। इनकी जीवनी विविधताओं से भरी है। राजा भर्तृहरि ने भी अपने काव्य में अपने समय का निर्देश नहीं किया है। अतएव दन्तकथाओं, लोकगाथाओं तथा अन्य सामग्रियों के आधार पर इनका जो जीवन-परिचय उपलब्ध है वह इस प्रकार है :
परम्परानुसार भर्तृहरि विक्रमसंवत् के प्रवर्तक के अग्रज माने जाते हैं। विक्रमसंवत् ईसवी सन् से ५६ वर्ष पूर्व प्रारम्भ होता है जो विक्रमादित्य के प्रौढ़ावस्था का समय रहा होगा। भर्तृहरि विक्रमादित्य के अग्रज थे, अत: इनका समय कुछ और पूर्व रहा होगा। विक्रमसंवत् के प्रारम्भ के विषय में भी विद्वानों में मतभेद हैं। कुछ लोग ईसवी सन् ७८(78) और कुछ लोग ई० सन् ५४४ में इसका प्रारम्भ मानते हैं। ये दोनों मत भी अग्राह्य प्रतीत होते हैं। फारसी ग्रंथ कलितौ दिमनः में पंचतंत्र का एक पद्य 'शशिदिवाकर योर्ग्रहपीडनम्' का भाव उद्धृत है। पंचतंत्र में अनेक ग्रंथों के पद्यों का संकलन है। संभवतः पंचतंत्र में इसे नीतिशतक से ग्रहण किया गया होगा। फारसी ग्रंथ ५७९ ई० से ५८१ ई० के एक फारसी शासक के निमित्त निर्मित हुआ था। इसलिए राजा भर्तृहरि अनुमानत: ५५० ई० से पूर्व हम लोगों के बीच आये थे। भर्तृहरि उज्जयिनी के राजा थे। ये 'विक्रमादित्य' उपाधि धारण करने वाले चन्द्रगुप्त द्वितीय के बड़े भाई थे। इनके पिता का नाम चन्द्रसेन था। पत्नी का नाम पिंगला था जिसे वे अत्यन्त प्रेम करते थे।
इन्होनें सुन्दर और रसपूर्ण भाषा में नीति, वैराग्य तथा श्रृंगार जैसे गूढ़ विषयों पर शतक-काव्य लिखे हैं। इस शतकत्रय के अतिरिक्त, वाक्यपदीय नामक एक उच्च श्रेणी का व्याकरण ग्रन्थ भी इनके नाम पर प्रसिद्ध है। कुछ लोग भट्टिकाव्य के रचयिता भट्टि से भी उनका ऐक्य मानते हैं। ऐसा कहा जाता है कि नाथपंथ के वैराग्य नामक उपपंथ के ये ही प्रवर्तक थे। चीनी यात्री इत्सिंग के अनुसार इन्होंने बौद्ध धर्म ग्रहण किया था परन्तु अन्य सूत्रों के अनुसार ये अद्वैत वेदान्ताचार्य थे। चीनी यात्री इत्सिंग के यात्रा विवरण से यह ज्ञात होता है कि ६५१ ईस्वी में भर्तृहरि नामक एक वैयाकरण की मृत्यु हुयी थी। इस प्रकार इनका सातवीं शताब्दी का प्रतीत होता है परन्तु भारतीय पुराणों में इनके सम्बन्ध में उल्लेख होने से संकेत मिलता है कि इत्सिंग द्वारा वर्णित भर्तृहरि कोई अन्य रहे होंगे।
लोककथाएँ
भर्तृहरि जी की एक कथा बहुत प्रसिद्ध है जो बताती है कि वे कैसे सन्यासी बने। वह कथा नीचे दी गयी है किन्तु भर्तृहरि के नीतिशतक के आरम्भिक श्लोक में इसी को संकेत रूप में कहा गया है-
इनके एक और रानी अनंगसेना थी जिसको राजा बहुत प्यार करते थे। उसका राजा के घोड़े के चरवाहे चंद्रचूड़ से भी प्यार था और सेनापति से भी था। उस सेनापति का नगरवधू रूपलेखा के घर भी आना जाना था। राजा भी उस रूपलेखा के यहाँ चंद्रचूड़ कोचवान के साथ बग्घी में बैठकर जाते थे। इस तरह चंद्रचूड़ और सेनापति दोनों का ही रानी अनंगसेना और रूपलेखा से प्यार का सम्बन्ध था। यह बात योगी गोरखनाथ जी को पता चली तो उन्होंने ही किसी ब्राह्मण के साथ अमरफल भेजा।
राजा ने वो अमरफल रानी अनंगसेना को दिया। रानी ने वो अमरफल चंद्रचूड़ को दिया। चंद्रचूड़ ने उस अमरफल को लिया और जब वो राजा भर्तहरी को रूपलेखा के यहाँ ले गया। तब राजा जब मदहोश हो गया तब चंद्रचूड़ ने उसके साथ प्यार कर के वो अमरफल रूपलेखा को यह कहकर दे दिया की वो उसको खायेगी तो अमर हो जायेगी और उसका चिरकाल तक यौवन बना रहेगा।
वही फल रूपलेखा ने राजा को दे दिया की वो उसको खाएंगे तो अमर हो जायेंगे। क्योंकि वो खुद के जीवन से घृणा करती थी। उस फल को देख राजा क्रोधित हो गए। पूछने पर रूपलेखा ने चंद्रचूड़ का नाम बताया की उसीने उसको अमरफल दिया था। जब चंद्रचूड़ को राजा ने तलवार निकाल कर सच पूछा तो उसने रानी अनंगसेना के साथ अपने सम्बन्ध कबूले और सेनापति का भी भेद बताया।
उस दिन अमावस्या की रात थी। राजा आगबबूला होकर नंगी तलवार लिए शोर करता हुआ अनंगसेना के आवास की तरफ बढ़ चला। अनंगसेना ने राजा के क्रोध से डरकर सच मान लिया। लेकिन उसी अमावस्या की रात रानी ने आत्मदाह कर लिया। सईस चंद्रचूड़ को देश निकाला दिया गया और सेनापति को मृत्युदंड दिया गया। अब राजा उदास रहते थे। पिंगला ने ही उनको आखेट के लिए भेजा था। फिर आखेट के समय एक सैनिक मारा गया तो उसकी पत्नी उसकी देह के साथ सती हो गई। राजा सोच में पड़ गया। एक नारी थी अनंगसेना। एक नारी है रूपलेखा। और एक नारी है उस सैनिक की पत्नी। क्या है नारी??
अब पिंगला वाली बात आती है जब राजा की मौत का झूठा समाचार सुनते ही रानी मरने को तैयार हो जाती है। जब गोरखनाथ जी मृत हिरन को जीवित कर देते है तब वो राजपाट से बहुत ऊबे हुए होते है। गोरखनाथ जी एक शर्त रखते हैं कि वो रानी पिंगला को माता कहकर महल से भिक्षा लाएं तो ही वे उनको अपना शिष्य बनायेगे। रानी पिंगला बहुत पतिवृता थी। भगवा धारण करके राजमहल के द्वार आकर राजा भृतहरि आवाज लगाते है:-अलख निरंजन। माता पिंगला भिक्षाम् देहि। पिंगला रानी की आँखों से जल धारा बह निकलती है। काफी वार्तालाप के बाद रानी भिक्षा पात्र में डाल देती है। इसके बाद गोरखनाथ जी उनको शिष्य बनाकर अपने साथ ले जाते हैं।
किंवदन्तियाँ
इनके जीवन से सम्बन्धित कुछ किंवदन्तियाँ इस प्रकार है -
भर्तृहरि ने वैराग्य क्यों ग्रहण किया यह बतलाने वाली अन्य किंवदन्तियां भी हैं जो उन्हें राजा तथा विक्रमादित्य का ज्येष्ठ भ्राता बतलाती हैं। इनके ग्रंथों से ज्ञात होता है कि इन्हें ऐसी प्रियतमा से निराशा हुई थी जिसे ये बहुत प्रेम करते थे। नीति-शतक के प्रारम्भिक श्लोक में भी निराश प्रेम की झलक मिलती है। ऐसा कहा जाता है कि उन्होंने प्रेम में धोखा खाने पर वैराग्य जीवन ग्रहण कर लिया था, जिसका विवरण इस प्रकार है। इस अनुश्रुति के अनुसार एक बार राजा भर्तृहरि के दरबार में एक साधु आया तथा राजा के प्रति श्रद्धा प्रदर्शित करते हुए उन्हें एक अमर फल प्रदान किया। इस फल को खाकर राजा या कोई भी व्यक्ति अमर को सकता था। राजा ने इस फल को अपनी प्रिय रानी पिंगला को खाने के लिए दे दिया, किन्तु रानी ने उसे स्वयं न खाकर अपने एक प्रिय सेनानायक को दे दिया जिसका सम्बन्ध राजनर्तिकी से था। उसने भी फल को स्वयं न खाकर उसे उस राजनर्तिकी को दे दिया। इस प्रकार यह अमर फल राजनर्तिकी के पास पहुँच गया। फल को पाकर उस राजनर्तिकी ने इसे राजा को देने का विचार किया। वह राजदरबार में पहुँची तथा राजा को फल अर्पित कर दिया। रानी पिंगला को दिया हुआ फल राजनर्तिकी से पाकर राजा आश्चर्यचकित रह गये तथा इसे उसके पास पहुँचने का वृत्तान्त पूछा। राजनर्तिकी ने संक्षेप में राजा को सब कुछ बतला दिया। इस घटना का राजा के ऊपर अत्यन्त गहरा प्रभाव पड़ा तथा उन्होंने संसार की नश्वरता को जानकर संन्यास लेने का निश्चय कर लिया और अपने छोटे भाई विक्रम को राज्य का उत्तराधिकारी बनाकर वन में तपस्या करने चले गये। इनके तीनों ही शतक उत्कृष्टतम संस्कृत काव्य हैं। इनके अनेक पद्य व्यक्तिगत अनुभूति से अनुप्राणित हैं तथा उनमें आत्म-दर्शन का तत्त्व पूर्णरूपेण परिलक्षित होता है।
भविष्य पुराण से ज्ञात होता है कि राजा विक्रमादित्य का समय अत्यन्त सुख और समृद्धि का था। उस समय उनके राज्य में जयंत नाम का एक ब्राह्मण रहता था। घोर तपस्या के परिणाम स्वरूप उसे इन्द्र के यहाँ से एक फल की प्राप्ति हुई थी जिसकी विशेषता यह थी कि कोई भी व्यक्ति उसे खा लेने के उपरान्त अमर हो सकता था। फल को पाकर ब्राह्मण अपने घर चला आया तथा उसे राजा भर्तृहरि को देने का निश्चय किया और उन्हें दे दिया। एक अन्य अनुश्रुति के अनुसार भर्तृहरि विक्रमादित्य के बड़े भाई तथा भारत के प्रसिद्ध सम्राट थे। वे मालवा की राजधानी उज्जयिनी में न्याय पूर्वक शासन करते थे। उनकी एक रानी थी जिसका नाम पिंगला बताया जाता है। राजा उससे अत्यन्त प्रेम करते थे, जबकि वह महाराजा से अत्यन्त कपटपूर्ण व्यवहार करती थी। यद्यपि इनके छोटे भाई विक्रमादित्य ने राजा भर्तृहरि को अनेक बार सचेष्ट किया था तथापि राजा ने उसके प्रेम जाल में फँसे होने के कारण उसके क्रिया-कलापों पर ध्यान नहीं दिया था। उस अनुश्रुति के आधार पर यह संकेत मिलता है कि भर्तृहरि मालवा के निवासी तथा विक्रमादित्य के बड़े भाई थे।
काव्य शैली
भर्तृहरि संस्कृत मुक्तककाव्य परम्परा के अग्रणी कवि हैं। इन्हीं तीन शतकों के कारण उन्हें एक सफल और उत्तम कवि माना जाता है। इनकी भाषा सरल, मनोरम, मधुर,रसपूर्ण तथा प्रवाहमयी है। भावाभिव्यक्ति इतनी सशक्त है कि वह पाठक के हृदय और मन दोनों को प्रभावित करती है। उनके शतकों में छन्दों की विविधता है। भाव और विषय के अनुकूल छन्द का प्रयोग, विषय के अनुरुप उदाहरण आदि से उनकी सूक्तियाँ जन-जन में प्रचलित रही हैं और समय-समय पर जीवन में मार्गदर्शन और प्रेरणा देती रही हैं।
दिन्ग्रह
दिन्ग्रह में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
पश्चिमी रोमन साम्राज्य
इतिहास लेखन में, पश्चिमी रोमन साम्राज्य (Western Roman Empire) से आशय रोमन साम्राज्य के पश्चिमी प्रदेशो से है जिनका प्रशासक पूर्वी रोमन साम्राज्य से अलग था।
दिल्ली जंक्शन रेलवे स्टेशन
दिल्ली जंक्शन (पुरानी दिल्ली) दिल्ली शहर के सबसे बड़े और पुराने स्टेशनों में से एक है। ब्रिटिश हुक्मारानों ने इसे बनवाया था। यह देश के व्यस्ततम रेलवे स्टेशनों में से है। यहां दिल्ली मेट्रो यलो लाइनका भी स्टेशन है। यह चांदनी चौक की ओर है। यहां परिक्रमा सेवा का भी हॉल्ट होता है।
जंक्शन
चारो दिशाओं से आकर यहाँ लाइनें मिलती हैं:
रेलगाड़ियाँ
Many important & other enormous number of trains are running from here, originating & passing by. The details can be had on :
भवन
इसकी इमारत ब्रिटिश काल की है। यह लाल रंग की किलेनुमा बनी है।
चंदानगर, हैदराबाद
चंदानगर (Chevella) भारत के तेलंगाना राज्य की राजधानी, हैदराबाद, का एक उपनगर है। प्रशासनिक रूप से यह रंगारेड्डी ज़िले में स्थित है।
तकनीकी शिक्षा
मानव और मानव निर्मित यंत्रो की परस्पर क्रिया जिसमें मानव यंत्रों से और अधिक लाभ प्राप्त करता है, का तकनीकी शिक्षा में अध्ययन किया जाता है।
H.J. Learit- " तकनीकी का सम्बन्ध समस्याओं का समाधान अधिक प्रभावशाली ढंग से करना, जिससे कार्य कुशलता का विकास हो " तकनीकी के मुख्य तीन पक्ष हैं - अदा (input) ,प्रकिया(process)& प्रदा (output)
रेरी गाँव, तिरवा (कन्नौज)
रेरी तिरवा, कन्नौज, उत्तर प्रदेश स्थित एक गाँव है।
मैं बलवान
मैं बलवान 1986 में बनी हिन्दी भाषा की फिल्म है। इसे मुकुल आनन्द द्वारा निर्देशित किया गया है और इसमें धर्मेन्द्र, मिथुन चक्रवर्ती, मीनाक्षी शेषाद्रि, रज़ा मुराद, सुरेश ओबेरॉय और तेज सप्रू हैं।
संक्षेप
पिछले कुछ वर्षों में अंडरवर्ल्ड डॉन, राय बहादुर (रज़ा मुराद) ने अपने इकलौते बेटे अनिल (सुरेश ओबेरॉय) के सहारे दुनिया भर के बेशकीमती आभूषणों से भारी संपत्ति हासिल कर ली है। उसकी गतिविधियाँ तब चरमरा गईं जब अनिल ने उसे बताया कि वह अपराध की दुनिया को छोड़ना चाहता है। वह गीता (रीटा भादुड़ी) नाम की महिला से शादी करना चाहता है। इस बात से नाखुश होकर राय बहादुर अनिल को घर से निकाल देता है। गीता और अनिल फिर पास के एक मंदिर में शादी कर लेते हैं। लेकिन जब वे गीता के घर जाते हैं तो गीता का पुलिस इंस्पेक्टर भाई, चौधरी (धर्मेन्द्र) उन्हें घर से बाहर निकाल देता है। उसने गीता की शादी कहीं और करने की योजना बनाई थी। इसके बाद दम्पति एक किराए के फ्लैट में रहने लगते हैं। अंततः समय बीत जाता है और गीता अनिल के बच्चे की मां बन जाती है।
जब गीता की तबीयत खराब हो जाती है तो अनिल को अपने पिता के गहने लूटने के लिए मजबूर होना पड़ता है। वहां इंस्पेक्टर चौधरी उसे गोली मार देता है। मरने से पहले अनिल गीता को बताता है कि उसकी मौत के लिए उसके पिता जिम्मेदार थे। गीता फिर एक बच्चे को जन्म देती है और उसे अपने भाई इंस्पेक्टर चौधरी की देखभाल में छोड़ देती है। वह भरी हुई रिवॉल्वर के साथ राय बहादुर के घर चली जाती है और फिर कभी उसकी कोई खबर नहीं आती। इस बीच इंस्पेक्टर चौधरी बच्चे का पालन-पोषण करता है और वर्षों बाद उसे टोनी के नाम से जाना जाता है। टोनी, राय बहादुर जिसे अब हीरा के नाम से जाना जाता है, को पकड़ने के लिए पुलिस के साथ काम करने को तैयार है। आख़िरकार उसकी मुलाक़ात हीरा से होती है। लेकिन वह उसके मन में पुलिस के खिलाफ ज़हर भर देता है और वह इंस्पेक्टर चौधरी के ख़िलाफ़ विद्रोह कर देता है।
बगडगांव, द्वाराहाट तहसील
बगडगांव, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
श्रम
श्रम का अर्थ मेहनत है।
संबंधित शब्द
परिश्रम
रायपुर लोक सभा निर्वाचन क्षेत्र
रायपुर लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।
गुआंगज़ौ एबगरआनद
गुआंगज़ौ एबगरआनद एक पेशेवर फुटबॉल क्लब गुआंगज़ौ, गुआंग्डोंग, चीन और भी चीनी सुपर लीग चैंपियन में आधारित है। टएनहअ स्टेडियम घर क्लब है।
पटना एक्स्प्रेस ७०९१
पटना एक्स्प्रेस 7091  भारतीय रेल द्वारा संचालित एक मेल एक्स्प्रेस ट्रेन है। यह ट्रेन सिकंदराबाद जंक्शन रेलवे स्टेशन (स्टेशन कोड:SC) से 10:00PM बजे छूटती है और पटना जंक्शन रेलवे स्टेशन (स्टेशन कोड:PNBE) पर 09:50AM बजे पहुंचती है। इसकी यात्रा अवधि है 35 घंटे 50 मिनट।
पाला गणेश मन्दिर
पाला गणेश मन्दिर (Pala Ganesh Temple) एक हिन्दू गणेश मन्दिर है जो भारतीय राज्य राजस्थान के उदयपुर ज़िले में स्थित है। यह मन्दिर गुलाब बाग़ के निकट स्थित है।
सामान्य विवरण
यह मन्दिर राजस्थान के उदयपुर ज़िले में स्थित है जो गुलाब बाग़ और दूध तलाई झील के निकट स्थित है।
गणना
गणना या गिनना वस्तुओं के परिमित समुच्चय के तत्त्वों को ढूंढने की क्रिया है। गिनने का पारंपरिक तरीका यह रहा है कि किसी (मानसिक या मौखिक) "गणित्र" (काउंटर) को समुच्चय के हर तत्त्व के लिए एक से लगातार बढ़ाते रहना, किसी न किसी क्रम में, जबकि तब तक उन तत्त्वों को चिन्हित करते रहना (या विस्थापित करते रहना) ताकि उसी तत्त्व से एक से अधिक बार भेंट न हो, जब तक कोई अचिन्हित तत्त्व न बचें; यदि पहले वस्तु के बाद गणित्र एक पर स्थापित था, तो अंतिम वस्तु से भेंट के बाद जो मूल्य आता है, वह तत्त्वों की वांछित संख्या देता हैं।
संबंधित शब्द परिगणना का संदर्भ समुच्चय के प्रत्येक तत्त्व को एक संख्या निर्दिष्ट करके किसी परिमित (मिश्रित) समुच्चय या अपरिमित समुच्चय के तत्त्वों को विशिष्ट रूप से पहचानने से है।
पुरातात्विक साक्ष्य हैं जो सुझाव देते हैं कि इंसान कम से कम 50,000 वर्षों से गिनती कर रहा हैं। गिनती का मुख्य रूप से प्राचीन संस्कृतियों द्वारा सामाजिक और आर्थिक आंकड़ों का ट्रैक रखने के लिए उपयोग किया जाता था जैसे कि समूह के सदस्यों की, शिकारी पशुओं की, संपत्ति की या कर्ज की संख्या (अर्थात् लेखाकर्म)। गिनती के विकास ने गणितीय संकेतन, संख्यांक पद्धतियों और लेखन के विकास को जन्म दिया।
गणना के प्रकार
गणना विभिन्न प्रकारों में की जा सकती हैं।
गणना शाब्दिक हो सकती है, अर्थात् हर संख्या को ज़ोर से (या मानसिक रूप से) बोलना ताकि प्रगति का ट्रैक रखा जा सके। यह अक्सर उन वस्तुओं को गिनने के लिए इस्तेमाल किया जाता है जो मौजूद हैं, वरन् समय के साथ-साथ कई चीजों की गिनती के लिए।
गणना मिलान चिन्हों के रूप में भी हो सकती है, जिस में प्रत्येक संख्या के लिए एक चिन्ह अंकित किया जाता है और फिर मिलान के बाद सभी चिन्हों को गिना जाता हैं। यह उपयोगी साबित होता है जब वस्तुओं को समय के साथ बार-बार गिनना हो, जैसे कि पूरे दिन में कोई चीज़ कितने बार हुई हो। मिलान एकाधारी गणना है (आधार १); सामान्य गणना आधार १० में होती है। कंप्यूटर शून्य और १ के साथ द्वयाधारी गणना करते हैं (आधार २)।
शिक्षा और विकास
गिनती करना सीखना दुनिया की अधिकांश संस्कृतियों में एक महत्त्वपूर्ण शैक्षिक/विकासात्मक मील का पत्थर माना जाता हैं। गिनती करने के लिए सीखना गणित में एक बच्चे का पहला कदम है, और उस अनुशासन का सबसे मौलिक विचार है। हालांकि, ऐमेज़ॉनिया और ऑस्ट्रेलियाई आउटबैक की कुछ संस्कृतियाँ गिनती नहीं करती हैं, और उनकी भाषाओं के संख्याओं के शब्द नहीं हैं।
रामसे ब्रदर्स
रामसे ब्रदर्स नाम  का उपयोग बॉलीवुड फिल्म निर्माताओं के परिवार के लिए किया जाता है। वे डरावनी फिल्मों की शैली  बनाने के लिए प्रसिद्ध हैं।
इतिहास
रामसे परिवार का वास्तविक उपनाम रामसिंघानी है, और वे वर्तमान पाकिस्तान के सिंध प्रांत के रहने वाले एक हिंदू परिवार हैं। वे एक व्यापारिक जाति से ताल्लुक रखते हैं और 20वीं सदी के शुरुआती दशकों में रामसिंघानी परिवार कराची और लाहौर में इलेक्ट्रॉनिक्स की दुकानें (मुख्य रूप से रेडियो सेट) चलाता था। 1947 में, भारत का विभाजन हुआ, और मुसलमानों द्वारा मारे जाने के डर से उन्हें अपनी मूल भूमि, जो अनादि काल से उनकी मातृभूमि रही थी, से पलायन करने के लिए मजबूर होना पड़ा। दरिद्र और निराश्रित, फतेहचंद यू. रामसे (एफ.यू. रामसे) अपने विस्तारित परिवार के साथ भारत आए, जिसमें उनकी पत्नी, सात बेटे और दो बेटियां शामिल थीं। उन्हें मुंबई में फिर से बसाया गया, और फतेहचंद ने अपने बड़े बेटों के साथ, लैमिंगटन रोड में एक छोटी सी इलेक्ट्रॉनिक्स की दुकान स्थापित की, रेडियो सेट और अन्य इलेक्ट्रॉनिक सामानों के उसी निर्माता के साथ एक डीलरशिप समझौते के लिए धन्यवाद, जो कराची में उनके प्रमुख थे। दुकान यथोचित रूप से चलती थी, लेकिन परिवार बड़ा था, और पैसा प्रचुर नहीं था।
तब की तरह आज भी मुंबई भारत में शोबिज का केंद्र था। उन कारणों के लिए जो स्पष्ट रूप से समझ में नहीं आते हैं, लेकिन शायद फिल्म उद्योग द्वारा ब्रांडेड लॉटरी जैसी संपत्ति के लालच में, फतेहचंद अन्य सिंधी शरणार्थी व्यापारियों के एक समूह में शामिल हो गए, जिन्होंने फिल्म शहीद-ए-आजम भगत सिंह (1954) का निर्माण किया। मोहम्मद रफ़ी की आवाज़ में सरफ़रोशी की तमन्ना की प्रस्तुति के बावजूद यह एक निराशाजनक फ्लॉप थी। एक लंबे अंतराल के बाद, लेकिन फिल्मों का आकर्षण बहुत अच्छा था, और फतेहचंद ने बाद में रुस्तम सोहराब (1963) और एक नन्ही मुन्नी लड़की थी (1970) फिल्मों का निर्माण किया। ये सभी फिल्में फ्लॉप रहीं, और प्रेरणा मिलने पर रामसेज़ भारी कर्ज में डूबे हुए थे। एक नन्ही मुन्नी लड़की थी के एक दृश्य में, पृथ्वीराज कपूर डकैती करने के लिए शैतान का मुखौटा पहनता है और मुमताज को डराता है। फिल्म नहीं चली, लेकिन यह देखा गया कि "राक्षस" अनुक्रम दर्शकों के बीच लोकप्रिय था। इसने रामसेज़ (जैसा कि वे जानते थे) को दो गज़ ज़मीन के नीचे (1971) के साथ प्रयोग करने के लिए प्रोत्साहित किया, जो फतेहचंद की बेटी आशा द्वारा अपने पिता को सुनाई गई कहानी पर आधारित है। फिल्म को रेडियो पर आधे घंटे, देर रात के शो में विज्ञापित किया गया था, जिसने रिलीज होने पर "हाउसफुल" बोर्ड को ऊपर लाने में मदद की। इसकी सफलता ने शू-स्ट्रिंग बजट फिल्मों की एक प्रवृत्ति को जन्म दिया, जो 15 लोगों के दल के साथ एक महीने में समाप्त हो गईं।
दिन्दिर
दिन्दिर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
जिस्पा
जिस्पा (Jispa) भारत के हिमाचल प्रदेश राज्य के लाहौल और स्पीति ज़िले में लेह-मनाली राजमार्ग पर स्थित एक गाँव है। यह भागा नदी के किनारे बसा हुआ है।
रामसे ब्रदर्स
इतिहास
रामसे ब्रदर्स ने भारत में 30 से अधिक हॉरर फिल्में बनाई हैं, जो 1980 के दशक की बॉलीवुड की कम गहराई और गोरखधंधे का प्रतीक हैं, लेकिन जिन्होंने हॉरर के अग्रदूतों के रूप में हिंदी सिनेमा के हॉल ऑफ फेम में अपना स्थान सुरक्षित कर लिया है। 5] वे कई प्रसिद्ध हिंदी हॉरर फिल्मों जैसे गेस्ट हाउस (1980 फिल्म), वीराना, पुराना मंदिर, पुरानी हवेली (फिल्म), दरवाजा और बंद दरवाजा, सबूत और टीवी श्रृंखला "जी हॉरर शो" के निर्माता, निर्देशक और संपादक हैं। उनकी पहली फिल्म दो गज़ ज़मीन के नीचे उनके लिए और भारतीय हॉरर फिल्म उद्योग के लिए एक मील का पत्थर साबित हुई। ऐसे समय में जब औसत हिंदी फिल्म को पूरा होने में लगभग एक साल और 50 लाख का समय लगता था, दो गज़ ज़मीन के नीचे को 3.5 लाख रुपये के बजट पर 40 दिनों में शूट किया गया था। सभी सात रामसे भाई छोटे-छोटे अभिनेताओं, एक विरल फिल्म चालक दल, उनकी पत्नियों और माता-पिता के साथ बसों में सवार हुए और महाबलेश्वर के एक सरकारी गेस्टहाउस में गए, जिसकी कीमत 12 रुपये प्रति कमरा थी - उन्होंने आठ कमरे लिए। उन्होंने सेट पर खर्च नहीं किया क्योंकि उन्होंने लोकेशन पर शूटिंग की। उन्होंने परिधानों पर खर्च नहीं किया क्योंकि ये अभिनेताओं के वार्डरोब से चुने गए थे। कैमरे उधार के थे। फिल्म बनाने के लिए सभी विभागों का ध्यान सात भाइयों ने रखा था। रिलीज के पहले हफ्ते में ही फिल्म हाउसफुल हो गई थी। इसने 45 लाख रुपये कमाए। उनकी 1980 के दशक की डरावनी फिल्मों को आम तौर पर सेक्स और अलौकिक के संयोजन के रूप में माना जाता है। 1994 में उनका प्रोडक्शन महाकाल भी हॉरर, रोमांस और कॉमेडी के मिश्रण के रूप में सफल रहा।
अभिनेता-निर्माता अजय देवगन और प्रीति सिन्हा ने रामसे ब्रदर्स पर एक बायोपिक बनाने के अधिकार हासिल कर लिए हैं। इस फिल्म का नाम द रामसे बायोपिक होगा। पटकथा रितेश शाह द्वारा लिखी जाएगी।
प्रायोगिक मनोविज्ञान
प्रायोगिक मनोविज्ञान (Experimental psychology) कोई विषय नहीं है बल्कि एक विधिसम्म्त तरीका (methodological approach) है। आधुनिक मनोविज्ञान की औपचारिक शुरुआत 1879 में हुई जब विल्हेम वुंट द्वारा जर्मनी के लीपजिंग में पहली प्रयोगात्मक प्रयोगशाला की स्थापना की गई थी। विल्हेम सचेत अनुभव के अध्ययन में रुचि रखते थे और मन के घटकों या निर्माण खंडों का विश्लेषण करना चाहते थे। विलियम वुंड्ट के समय के मनोवैज्ञानिकों ने आत्मनिरीक्षण के माध्यम से मन की संरचना का विश्लेषण किया और इसलिए उन्हें संरचनावादी कहा गया।आत्मनिरीक्षण एक ऐसी प्रक्रिया थी जिसमें मनोवैज्ञानिक प्रयोगों में व्यक्तियों या विषयों को अपनी मानसिक प्रक्रियाओं या अनुभवों का विस्तार से वर्णन करने के लिए कहा जाता था। प्रायोगिक मनोविज्ञान को संरचनावाद या संरचनावाद के एक भाग के रूप में भी जाना जाता है। क्योंकि वुंट के विचार चेतना को एक संरचना के रूप में देखने पर केंद्रित थे (प्राथमिक संवेदनाओं के निर्माण खंडों द्वारा निर्मित जिसमें इसे तोड़ा जा सकता था) उनके दृष्टिकोण को संरचनावाद के रूप में चिह्नित किया गया था।
प्रायोगिक मनोविज्ञान में प्रयुक्त विधियाँ
प्रायोगिक मनोवैज्ञानिक मानव व्यवहार की जांच के लिए विभिन्न शोध विधियों और औजारों का उपयोग करते हैं।
कुछ मामलों में, मनोवैज्ञानिक यह निर्धारित करने के लिए प्रयोग कर सकते हैं कि अलग-अलग चर के बीच कोई कारण और प्रभाव संबंध है या नहीं।
मामलों का अध्ययन शोधकर्ताओं को गहराई से किसी व्यक्ति या समूह का अध्ययन करने की अनुमति देता है।
जोसफ़ फ़्रित्ज़्ल
जोसफ फ़्रित्ज़्ल का मामला अप्रैल २००८ में प्रकाश में आया। एलिजा़बेथ फ़्रित्ज़्ल (जन्म - ६ अप्रैल,१९६६) जो आरोपी जोसफ फ़्रित्ज़्ल की पुत्री है ने अपने पिता जोसफ फ़्रित्ज़्ल पर ये आरोप लगाया कि उसने उसे उनके के ही घर के तहखाने में २४ वर्षों तक कैद में रखा और उसे शारीरिक, मानसिक और यौन उत्पीडन किया। उसके पिता द्वारा उसके साथ बनाए गये अनैतिक संबंधो के चलते उसकी ७ संतानें हुई और एक गर्भपात।
तीन बच्चों को उनकी माँ के साथ ही कैद में रखा गया: पुत्री कैरस्टिन, १९; और दो पुत्र स्टिफन, १८ और फेलिक्स, ५। एक अन्य पुत्र माइकल की जन्म के तीन दिन बाद ही साँस की परेशानी के कारण मृत्यु हो गई। अन्य तीन बच्चों का पालन फ़्रित्ज़्ल और उसकी पत्नी रोज़मेरी द्वारा किया गया। इन तीन बच्चों के संबंध में उसने ये बहाना बनाया की ये तीनों उसे सड़क पर पड़े हुए मिले।
प्रायोगिक मनोविज्ञान
प्रायोगिक मनोविज्ञान में प्रयुक्त विधियाँ
सहसंबंध अध्ययन से शोधकर्ताओं के लिए विभिन्न चरों (variables) के बीच संबंध देखना सmभव हो जाता है।
जोसफ़ फ़्रित्ज़्ल
मामले का इतिहास
२४ अगस्त १९८४ के दिन एलिज़ाबेथ के पिता ने उसे एक दरवाज़े को तहखाने में रखने के लिए सहायता के लिए बुलाया और इथर से उसे बेहोश करके एक छुपे हुए छोटे तहखाने में बंद कर दिया और २६ अप्रैल २००८ के अपने रिहाई के दिन तक वो वहीँ रही।
प्रायोगिक मनोविज्ञान
प्रायोगिक मनोविज्ञान में प्रयुक्त विधियाँ
प्राकृतिकवादी अवलोकन शोधकर्ताओं को अपने प्राकृतिक वातावरण में लोगों का निरीक्षण करने का मौका देता है। यह तकनीक उन मामलों में विशेष रूप से उपयोगी हो सकती है जहां जांचकर्ता मानते हैं कि एक प्रयोगशाला सेटिंग में प्रतिभागी व्यवहार पर अनुचित प्रभाव हो सकता है।
जोसफ़ फ़्रित्ज़्ल
मामले का इतिहास
एलिज़ाबेथ के यूँ अचानक से गायब हो जाने पर उसकी माँ ने पुलिस में रिपोर्ट दर्ज करवाई, लेकिन जोसफ फ़्रित्ज़्ल ने एक मनगड़ंत कहानी बनाई की वो अपनी इच्छा से घर छोड़ कर भागी है और उसने ब्रौनाऊ नामक कसबे में किसी धार्मिक सांप्रदाय की सदस्यता ले ली है। इसके लिए उसने अपनी पुत्री द्वारा लिखे गए पत्र को भी पुलिस को दिखाया और फिर ये मामला बंद कर दिया गया। इन २४ वर्षों की कैद के दौरान किसी को भी तहखाने में आने की अनुमति नहीं थी और उसकी पत्नी काफ़ी तक लेकर नीचे नहीं आ सकती थी। मामले की सुनवाई के दौरान फ़्रित्ज़्ल की साली ने बताया की वो प्रतिदिन प्रातः ९ बजे तहखाने में चला जाया करता था और कभी-कभी देर रात तक वहीँ रुका करता था। उनके घर में १२ वर्षों तक रहे एक किरायदार ने बताया की कभी-कभी तहखाने से ज़ोर-ज़ोर की आवाज़ें आती थी और पूछने पर फ़्रित्ज़्ल उन आवाज़ों को मशीन द्बारा काम करने से आ रहीं आवाजें बताता था।
प्रायोगिक मनोविज्ञान
प्रायोगिक मनोविज्ञान का इतिहास
1875 - विलियम जेम्स ने संयुक्त राज्य अमेरिका में मनोविज्ञान प्रयोगशाला खोला। मूल प्रयोगात्मक शोध करने के बजाय, कक्षा प्रदर्शन के उद्देश्य के लिए यह प्रयोगशाला बनाई गई थी।
1879 - जर्मनी की लीपजिग में पहली प्रयोगात्मक मनोविज्ञान प्रयोगशाला की स्थापना की गई थी।
1883 - जी स्टेनली हॉल ने संयुक्त राज्य अमेरिका के जॉन हॉपकिंस विश्वविद्यालय में पहली प्रयोगात्मक मनोविज्ञान प्रयोगशाला खोली।
1885 - हरमन एबिंगहौस ने अपने प्रसिद्ध "स्मृत के बारे में' प्रकाशित किया। इसमें उन्होंने अपने सीखने और स्मृति प्रयोगों का वर्णन किया जो उन्होंने स्वयं पर आयोजित किए थे।
1887 - जॉर्ज ट्रबॉल लैड ने अपनी पाठ्यपुस्तक "एलिमेंट्स ऑफ फिजियोलॉजिकल साइकोलॉजी" प्रकाशित की। यह पहली अमेरिकी पुस्तक है जिसमें प्रयोगात्मक मनोविज्ञान पर महत्वपूर्ण जानकारी शामिल थी।
1887 - जेम्स मैककिन कैटेल ने पेंसिल्वेनिया विश्वविद्यालय में दुनिया की तीसरी प्रयोगात्मक मनोविज्ञान प्रयोगशाला की स्थापना की।
1890 - विलियम जेम्स ने अपनी क्लासिक पाठ्यपुस्तक, "मनोविज्ञान के सिद्धांत" को प्रकाशित किया।
1891 - मैरी व्हिटन कैल्किन ने वेलेस्ले कॉलेज में एक प्रयोगात्मक मनोविज्ञान प्रयोगशाला की स्थापना की, जो मनोविज्ञान प्रयोगशाला बनाने वाली पहली महिला बन गई।
1893 - जी स्टेनली हॉल ने संयुक्त राज्य अमेरिका में मनोवैज्ञानिकों का सबसे बड़ा पेशेवर और वैज्ञानिक संगठन अमेरिकन साइकोलॉजिकल एसोसिएशन की स्थापना की।
1920 - जॉन बी वाटसन और रोज़ली रेनर ने अब अपने प्रसिद्ध "लिटिल अल्बर्ट" प्रयोग का आयोजन किया, जिसमें उन्होंने दिखाया कि लोगों में भावनात्मक प्रतिक्रियाओं को शास्त्रीय रूप से सशर्त किया जा सकता है।
1929 - एडविन बोरिंग की पुस्तक "प्रायोगिक मनोविज्ञान का इतिहास" प्रकाशित की गयी। बोरिंग एक प्रभावशाली प्रयोगात्मक मनोवैज्ञानिक थे जो मनोविज्ञान अनुसंधान में प्रयोगात्मक तरीकों के उपयोग के लिए समर्पित थे।
1955 - ली क्रोनबैक ने मनोवैज्ञानिक परीक्षणों में रचनात्मक वैधता प्रकाशित की, जिसने मनोवैज्ञानिक अध्ययन में निर्माण वैधता के उपयोग को लोकप्रिय बनाया।
1958 - हैरी हारलो ने "द नेचर ऑफ लव" (प्रेम की प्रकृति) प्रकाशित की।
1961 - अल्बर्ट बांद्रा ने अब अपने प्रसिद्ध "बॉबो गुड़िया प्रयोग" का आयोजन किया, जिसने आक्रामक व्यवहार पर अवलोकन के प्रभावों का प्रदर्शन किया।
ओलंपिक में घाना
घाना ने पहली बार ओलंपिक खेलों में 1952 में भाग लिया था, जब इसे गोल्ड कोस्ट के औपनिवेशिक नाम से जाना जाता था। देश ने कई ग्रीष्मकालीन ओलंपिक खेलों में प्रतिस्पर्धा करने के लिए एथलीटों को भेजा है, तब से 1956 खेलों में गायब हुए, 1976 के खेलों में न्यूजीलैंड की भागीदारी (जो अभी भी रंगभेद दक्षिण अफ्रीका के साथ खेल रहे थे) के विरोध में, और अमेरिकन नेतृत्व में शामिल होने के विरोध में 1980 के खेलों का बहिष्कार करते थे। घाना ने 2010 में वैंकूवर में पहली बार शीतकालीन ओलंपिक खेलों में भाग लिया।
घाना के एथलीटों ने कुल मिलाकर चार ओलंपिक पदक, मुक्केबाजी में तीन (दो कांस्य और एक रजत), और 1992 में अंडर-23 घाना राष्ट्रीय फुटबॉल टीम द्वारा कांस्य पदक जीता।
घाना के लिए राष्ट्रीय ओलंपिक समिति 1951 में बनाई गई थी और आने वाले साल में अंतर्राष्ट्रीय ओलंपिक समिति द्वारा मान्यता प्राप्त थी।
सरसूती नदी
सरसूती नदी (Sarsuti River) भारत के हरियाणा राज्य में प्राचीन सरस्वती नदी की एक सहायक नदी के पुराप्रणाल (पुराने मार्ग) के अंश में बहने वाली एक नदी है। यह घग्गर नदी की एक उपनदी है। माना जाता है कि यहाँ पहले यमुना नदी बहा करती थी, लेकिन प्लेट विवर्तनिकी के कारण उसका मार्ग पूर्व दिशा में बदल गया।
मार्ग
यह शिवालिक पहाड़ियों में उत्पन्न होती है। फिर बहते हुए इसका विलय मारकंडा नदी और टांगरी नदी से होता है। फिर यह कुरुक्षेत्र ज़िले में पेहवा के समीप घग्गर नदी में विलय हो जाती है।
आर्थराइटिस केयर फाउंडेशन
आर्थराइटिस केयर फाउंडेशन (अंग्रेजी में Arthritis Care Foundation) भारत में संधि शोथ (आर्थराइटिस) एवं संबंधित रोगों की चिकित्सा के क्षेत्र में कार्यरत संगठन है। आर्थराइटिस केयर फाउंडेशन आर्थराइटिस के बारे में जागरूकता कायम करने, आर्थराइटिस के मरीजों को चिकित्सकीय सहायता प्रदान करने तथा आर्थराइटिस के क्षेत्र में शोध एवं अनुसंधान को बढ़ावा देने के लिए कार्यरत भारतीय स्वैच्छिक संगठन है। इसकी स्थापना 2004 में हुई तथा इसे 20 जनवरी 2005 को सोसायटी पंजीकरण अधिनियम, 1980 के तहत पंजीकृत किया गया।
उद्देश्य एवं कार्य
आर्थराइटिस केयर फाउंडेशन परिवार के स्वास्थ्य संबंधित मुद्दों को लेकर दिल्ली, ग्वालियर और देश के विभिन्न हिस्सों में काम कर रहा है। यह संस्था आर्थराइटिस, ओस्टियोपोरोसिस और अन्य संबंधित रोगों के बारे में जागरूकता कायम करने के लिए विभिन्न तरह की गतिविधियों का आयोजन करता है। आर्थराइटिस केयर फाउंडेशन ने देश के विभिन्न स्थानों पर अनेक जन जागरूकता अभियानों, जागरूकता व्याख्यानों, बीएमडी कैम्पों, चिकित्सा परामर्श शिविरों, सम्मेलनों तथा अध्ययन अनुसंधान किए हैं। इस संस्था ने देश के विभिन्न शहरों तथा दक्षेस देशों में कार्यालय एवं शाखाएं खोलने की योजना बनाई है।
पदाधिकारी
इस संगठन से चिकित्सक, अस्थि रोग विशेषज्ञ, फिजियोथिरेपिस्ट और सामाजिक कार्यकर्ता जुड़े हैं जो आर्थराइटिस रोगों और उनके इलाज के बारे में देश में जागरूकता कायम करने के लिए काम कर रहे हैं। इस संगठन के अध्यक्ष डा. राजू वैश्य हैं जो नई दिल्ली के इंद्रपस्थ अपोलो अस्पताल में वरिष्ठ आर्थोपेडिक एवं ज्वाइंट रिप्लेसमेंट संर्जन हैं। इसके सचिव विनोद विप्लव हैं जो स्वास्थ्य विषयों के ​लेखक हैं तथा कोषाध्यक्ष श्री अमित टुटेजा हैं।
अध्ययन कार्य
आर्थराइटिस केयर फाउंडेशन ने दिल्ली के अनेक इलाकों - सुखदेव विहार, ईश्वर नगर, सरिता विहार, जसोला, कालकाजी, ईस्ट ऑफ कैलाश, न्यू फ्रेंड्स कॉलोनी, महारानी बाग, लाजपत नगर, निजामुद्दीन और मयूर विहार जैसे इलाकों में रहने वाले मध्यम और उच्च वर्ग के लोगों के बीच ओस्टियोपोरोसिस बीमारी के प्रसार के बारे में अध्ययन किया। इस अध्ययन की रिपोर्ट इंडियन जर्नल ऑफ मेडिकल रिसर्च (आईजेएमआर) के मार्च, 2018 संस्करण में प्रकाशित हुई। अक्तूबर 2012 से लेकर मार्च 2013 के दौरान किए गए अध्ययन से पाया गया कि शहरों में रहने वाले लोगों में ऑस्टियोपोरोसिस की दर अधिक है। यह अध्ययन 38 से 68 साल के पुरुषों और महिलाओं पर किया गया। इस अध्ययन के तहत सामुदायिक जागरूकता कार्यक्रम (कम्युनिटी आउटरीच प्रोग्राम) का आयोजन किया गया। इस अध्ययन के लिए मध्य और पूर्वी दिल्ली में कुल चौदह शिविर आयोजित किए गए और शिविर में आने वाले हर तीसरे व्यक्ति को इस अध्ययन में शामिल किया गया।
मुंबई–चेन्नई रेलमार्ग
मुंबई-चेन्नई रेलमार्ग भारत में एक रेलवे मार्ग है, जो दक्खन के पठार के दक्षिणी भाग को काटती हुई चेन्नई और मुंबई को जोड़ती है। इसकी लंबाई 1281 km की है, और महाराष्ट्र से निकल कर कर्नाटक, तेलंगाना, आन्ध्र प्रदेश होते हुए तमिल नाडु तक जाती हैं।
खण्ड़
1281 km लंबे रेलमार्ग को अच्छे तरीके से सम्भालने के लिये छोटे वर्गों में बांटा गया है, जो आपस में मिलकर महानगरों को जोड़ने वाली इस लंबी और व्यस्ततम मुुख्य रेलमार्ग का विस्तार करते है:
विद्युतीकरण
कल्याण-पुणे खंड को 1930 में 1.5 केवी डीसी ओवरहेड सिस्टम के साथ विद्युतीकृत किया गया था और 2010 में एसी ओवरहेड सिस्टम में बदल दिया गया था।
पुणे-सोलापुर-वाडी लाइन को एशियाई विकास बैंक से 1,500 करोड़ रुपये के ऋण के साथ विद्युतीकृत किया जा रहा है। 2012 में काम शुरू किया गया था।
पुणे-वाडी-गुंतकल खंड में विद्युतीकरण कार्य प्रगति पर है। 1 अप्रैल 2012 को संपूर्ण मार्ग 641 किमी को शेष कार्य के रूप में दिखाया गया था।
गति सीमा
कल्याण-पुणे-दौंड-वाडी-सिकंदराबाद-काज़िपत लाइन और वाडी-रायचूर-अदोनी-अरकोनम- चेन्नई सेंट्रल रेलवे स्टेशन लाइन को 'ग्रुप बी' लाइनों में वर्गीकृत किया गया है और यह 130 किमी/घंटा तक की गति झेल सकती है। हालांकि, छत्रपति शिवाजी महाराज टर्मिनस और कल्याण के बीच के खंड को 'ग्रुप ए' लाइनों के रूप में वर्गीकृत किया गया है, जहां ट्रेनें 160 किमी / घंटा तक की गति को झेल सकती हैं।
कानून क्या करेगा (1984 फ़िल्म)
कानून क्या करेगा १९८४ में बनी हिन्दी भाषा की फ़िल्म है।
जट्ट एंड जूलिएट
जट्ट एंड जूलिएट (Punjabi: ਜੱਟ ਐੰਡ ਜੂਲੀਅਟ ) एक पंजाबी रोमांटिक कॉमेडी फिल्म है जिसमें दिलजीत दोसांझ व नीरू बाजवा ने मुख्य भूमिकाएँ निभाई हैं। इस फिल्म के निर्देशक अनुराग सिंह तथा निमाता दर्शन सिंह ग्रेवाल व गुनबीर सिंह सिधु हैं। यह फिल्म 29 जून 2012 को थियेटर्स में रिलीज़ हुई तथा बॉक्स ऑफिस पर बहुत बड़ी हिट साबित हुई। इस फिल्म की बॉक्स ऑफिस सफलता ने पंजाबी फिल्म उद्योग में नयी जान फूँक दी। पीटीसी पंजाबी फिल्म अवॉर्ड्स, 2013 में इस फिल्म ने कई अवॉर्ड जीते जिनमें सर्वोत्तम फिल्म, सर्वोत्तम निर्देशक, सर्वोत्तम अभिनेता व सर्वोत्तम अभिनेत्री के अवॉर्ड्स शामिल हैं।   लगभग इसी टीम के साथ इस फिल्म का सीक्वेल जट्ट एंड जूलिएट 2 भी अगले साल रिलीज़ हुआ। इसने भी बॉक्स ऑफिस के कीर्तिमान तोड़ डाले और आज तक की सबसे अधिक कमाई करने वाली पंजाबी फिल्म बनी।
काकड़
काकड़ (Muntjac) या कांकड़ या भौंकता हिरण (Barking Deer) भारतीय उपमहाद्वीप और दक्षिणपूर्वी एशिया में पाया जाने वाला एक छोटे हिरण का जीववैज्ञानिक वंश है। क्रमविकास की दृष्टि से यह हिरणों में शायद सबसे पुराना है, और धरती में १५०-३५० लाख वर्ष पूर्व देखा गया था। इसके जीवाश्म फ़्रान्स, जर्मनी और पोलैंड में पाये गये हैं। वर्तमान में यह भारत से लेकर श्रीलंका, चीन, दक्षिणपूर्वी एशिया (इंडोचाइना और मलय प्रायद्वीप के उत्तरी इलाके) में रहते हैं। यह कम आबादी में पूर्वी हिमालय और म्यानमार में भी पाया जाता है। ऊष्णकटिबंधीय इलाकों में रहने के कारण इसका कोई समागम मौसम नहीं होता है और वर्ष के किसी भी समय में यह समागम कर लेते हैं; यही बात उस आबादी पर भी लागू होती है जिसे शीतोष्णकटिबन्धीय इलाकों में दाख़िल किया गया है।
विवरण
नर के दोबारा उग सकने वाले सींग होते हैं, हालांकि इलाके की लड़ाई में वह अपने लंबे श्वानदंतों (Canine teeth) का इस्तेमाल करते हैं। काकड़ क्रम विकास के अध्ययन में बहुत अहम भूमिका निभाते हैं क्योंकि इनकी विभिन्न प्रजातियों के गुणसूत्र में काफ़ी घटबढ़ देखी गयी है। जहाँ भारतीय काकड़ में सबसे कम गुणसूत्र पाये जाते हैं: नर में ७ तथा मादा में सिर्फ़ ६, वहीं चीनी कांकड़ में ४६ गुणसूत्र होते हैं।
भारतीय काकड़
सामान्य मुनटिऍक या भारतीय काकड़ काकड़ की सबसे ज़्यादा पाई जाने वाली जाति है। यह भारत और दक्षिणपूर्वी एशिया के कई भागों में मिलती है।
यूरोकेन्द्रीयता
यूरोकेन्द्रीयता (Eurocentrism) वह पक्षपातपूर्ण विचारधारा है जिसमे यूरोप को सारी अच्छी चीजों की जन्मस्थली माना जाता है तथा हर चीज को यूरोप के नजरिये से देखने की कोशिश की जाती है।
परिचय
एक विचार के रूप में यूरोकेंद्रीयता की प्रवृत्तियों का स्रोत पुनर्जागरण काल (रिनेसाँ) में देखा जा सकता है। रिनेसाँ में प्राचीन यूनान और रोम की कला और दर्शन को ही ज्ञान के मुख्य स्रोत के रूप में मान्यता दी गयी थी। इसके बाद की अवधियों में यूरोप की श्रेष्ठता का यह विचार तरह-तरह से सूत्रबद्ध किया जाता रहा। धीरे-धीरे उपनिवेशवादी आग्रहों के तहत यूरोप और युरोपीय सांस्कृतिक पूर्वधारणाओं को स्वाभाविक, नैसर्गिक और सार्वभौम मान कर उन्हीं के आधार पर बाकी दुनिया की व्याख्या और विश्लेषण करने के रवैये के रूप में 'यूरोप-सेंट्रिक' दृष्टिकोण उभरा। बीसवीं सदी में द्वितीय विश्वयुद्ध के बाद से पूँजीवाद और साम्राज्यवाद के आलोचक यूरोकेंद्रीयता को एक विचारधारा के रूप में देखने लगे। सत्तर के दशक से पहले ऑक्सफ़र्ड डिक्शनरी में यह शब्द नहीं मिलता था।  पर अस्सी के दशक में समीर अमीन के मार्क्सवादी लेखन ने इसे बौद्धिक जगत में अक्सर इस्तेमाल की जाने वाली अवधारणा में बदल दिया। विडम्बना यह है कि मार्क्सवादी विद्वानों द्वारा गढ़ा गया यह पद मार्क्स के लेखन की आलोचना करने के लिए भी इस्तेमाल किया जाता है। मार्क्स को युरोसेंट्रिक करार देने वालों की कमी नहीं है। हालाँकि मार्क्स के लेखन में युरोपीय श्रेष्ठता का सहजात आग्रह तलाश करना मुश्किल है, पर आलोचकों का कहना है कि विश्व-इतिहास की उनकी समझ युरोपीय अनुभव के आधार पर ही बनी थी और वे मानवता के भविष्य को समग्र रूप से युरोपीय मॉडल के आईने में ही देखते थे।
1851 से ही दुनिया के नक्शों के लोंगीट्यूड मेरीडियन के केंद्र में ग्रीनविच, लंदन को रखा जाना युरोकेंद्रीयता का ही एक तथ्य है जिसे बिना किसी सांस्कृतिक आपत्ति के सारी दुनिया ने हज़म कर लिया है। उत्तर-औपनिवेशिक अध्ययन के तहत युरोकेंद्रीयता का एक उल्लेखनीय उदाहरण मरकेटर एटलस को माना जाता है। इस एटलस में यूरोप का समशीतोष्ण क्षेत्र दूसरे क्षेत्रों के मुकाबले कहीं बड़े आकार का दिखाया गया है। इस एटलस में विश्व का मानचित्र विभिन्न महाद्वीपों को प्रदर्शित करने वाली वस्तुनिष्ठ रेखाओं से ही चित्रित नहीं है। मानचित्र में स्पेस विचारधारात्मक रूप से मूर्त किया गया है और इसमें नक्शे के साथ दिये गये पाठ और अन्य चित्रों की मदद भी ली गयी है। परिणामस्वरूप यह नक्शा यूरोप को विश्व के स्थानिक और सांस्कृतिक तात्पर्यों के केंद्र में स्थापित कर देता है।
एडवर्ड सईद की कृति 'ओरिएंटलिज़म' में यूरोकेंद्रीयता की कड़ी जाँच-पड़ताल की गयी है। सईद का कहना है कि यह विचार न केवल अन्य संस्कृतियों को प्रभावित करके उन्हें अपने जैसा बनाने की तरफ़ धकेलता है, बल्कि उन्हें अपने अनुभव के दायरे में एक ख़ास मुकाम पर रखने के ज़रिये उन पर पश्चिम का प्रभुत्व थोप देता है। सईद के मुताबिक ज्ञानोदय के बाद से ही यूरोपीय संस्कृति ने एक प्रणालीबद्ध अनुशासन विकसित कर लिया है जिसके औज़ारों से वह पूर्व की दुनिया को प्रबंधित करते हुए गढ़ती है।
यूरोकेंद्रीयता साहित्य-अध्ययन, इतिहास-लेखन और मानवशास्त्र के अनुशासन के माध्यम से भी पुष्ट हुई है। साहित्य के क्षेत्र में इसके पैरोकारों ने बड़ी चालाकी से अपनी धारणाओं को साहित्य के सार्वभौम की तरह स्थापित करने की परियोजना चलाई। इतिहास में विजेताओं के दृष्टिकोण से लेखन किया गया। मानवशास्त्र  की दुनिया में यूरोकेंद्रीयता ने स्वजातिवादी आग्रह के रूप में घुसपैठ की और ग़ैर-यूरोपीय संस्कृतियों को यूरोपीय सभ्यतामूलक मानकों के बरक्स ‘आदिम’ करार दिया। कुछ संस्कृति-समीक्षकों की तो मान्यता है कि अगर यूरोकेंद्रीय विचार पहले से स्थापित न होता तो मानवशास्त्र के शुरुआती रूपों का उपनिवेशवाद के साथ इतना घनिष्ठ रिश्ता स्थापित ही न हो पाता। ईसाइयत के प्रचार-प्रसार के लिए मिशनरियों द्वारा चलायी जाने वाली शैक्षणिक गतिविधियों में भी यूरोकेंद्रीयता की पुष्टि करने का रुझान रहता है। इन्हीं सब कारणों से ग़ैर-यूरोपीय समाजों ने आधुनिकीकरण की प्रक्रिया में यूरोकेंद्रीयता को इतना जज़्ब कर लिया है कि पश्चिम से आने वाली हर चीज़ या कृति को श्रेष्ठ मानने का विचार विज्ञान, उद्योग, गणित, कला, मनोरंजन और संस्कृति जैसे सभी महत्त्वपूर्ण क्षेत्रों पर लगभग स्थाई रूप से हावी हो चुका है। यहाँ तक कि यूरोकेंद्रीयता के प्रति सतर्क रहने वाले लोग भी अंततः उसके साथ तालमेल बैठाते हुए पाये जाते हैं।
ऐतिहासिक दृष्टि से देखें तो यूरोपीय श्रेष्ठता का विचार पंद्रहवीं सदी में यूरोपीय साम्राज्यवाद के साथ-साथ सुदृढ़ हुआ। वैज्ञानिक क्रांति, वाणिज्यिक क्रांति और औपनिवेशिक साम्राज्यों के विस्तार ने आधुनिक युग के उदय के रूप में स्वयं को अभिव्यक्ति किया। इसे 'यूरोपीयन चमत्कार' का दौर माना जाता है जिससे पहले यूरोप आर्थिक और प्रौद्योगिक दृष्टि से तुर्की की ऑटोमन ख़िलाफ़त, भारत के मुग़ल साम्राज्य और चीन के मिंग साम्राज्य के मुकाबले नहीं ठहर सकता था। अट्ठारहवीं और उन्नीसवीं सदी की औद्योगिक क्रांति और यूरोपीय उपनिवेशीकरण की दूसरी लहर के साथ ही यह अवधारणा अपने चरम पर पहुँच गयी। यूरोपीय ताकतें दुनिया में व्यापार और राजनीति पर छा गयीं। प्रगतिवाद और उद्योगवाद के आधार पर तेज़ी से विकसित हुई युरोपीय सभ्यता को विश्व का सार्वभौम केंद्र मानने वालों ने आखेट, खेती और पशुपालन पर आधारित समाजों के प्रति तिरस्कारपूर्ण विमर्श रचे। अट्ठारहवीं सदी में ही युरोपीय लेखकों को युरोप और दुनिया के दूसरे महाद्वीपों की तुलना में यह कहते हुए पाया जा सकता था कि युरोप भौगोलिक क्षेत्रफल में दूसरों से छोटा ज़रूर है, पर विभिन्न कारणों से उसकी स्थिति ख़ास तरह की है। इसके बाद यह ख़ास स्थिति युरोपीय रीति-रिवाज़ों, शिष्टता, विज्ञान और कला में उसकी महारत का तर्क दे कर परिभाषित की जाती थी। युरोकेंद्रीयता के बारे में एक सवाल यह भी उठाया जाता है कि क्या यह प्रवृत्ति दुनिया के अन्य भागों में पाये जाने वाले स्वजातिवाद की ही एक किस्म नहीं है? चीनियों और जापानियों में भी सांस्कृतिक श्रेष्ठता का दम्भ है। 'अमेरिकन सदी' की दावेदारियाँ भी स्वजातिवाद का ही एक नमूना है। लेकिन युरोकेंद्रीयता को जैसे ही उपनिवेशवाद के परिप्रेक्ष्य में रख कर देखा जाता है, वैसे ही यह विचार सामान्य स्वजातिवाद से अलग एक विशिष्ट संरचना की तरह दिखाई देने लगता है। युरोकेंद्रीयता की साख में क्षय की शुरुआत भी उपनिवेशवाद विरोधी आंदोलनों के ज़ोर पकड़ने और द्वितीय विश्वयुद्ध के बाद चली वि-उपनिवेशीकरण की युगप्रवर्तक प्रक्रिया से हुई। आज़ादी के आंदोलनों द्वारा किये स्थानीय परम्पराओं और मूल्यों के राष्ट्रवादी दावों ने पश्चिमी सांस्कृतिक अहम् को चुनौती दी। भारत और अमेरिकी महाद्वीप के मध्य व दक्षिणी हिस्सों में इसी मकसद से नये इतिहास का सृजन हुआ और नयी सांस्कृतिक अस्मिताएँ गढ़ी गयीं। युरोकेंद्रीयता के बरक्स विश्व-सभ्यता की बहुकेंद्रीय तस्वीरों में रंग भरे गये। रवींद्र नाथ ठाकुर जैसी पूर्वी हस्तियों के विचारों की विश्वव्यापी प्रतिष्ठा और गाँधी प्रदत्त पश्चिम की सभ्यतामूलक आलोचना ने भी युरोकेंद्रीयता को मंच से धकेलने में उल्लेखनीय भूमिका निभायी।
सन्दर्भ
1. दीपेश चक्रवर्ती (2000), प्रोविंशियलाइज़िंग युरोप : पोस्टकोलोनियल थॉट ऐंड हिस्टोरिकल डिफ़रेंस, प्रिंसटन युनिवर्सिटी प्रेस, प्रिंसटन, एनजे.
2. वासिलिस लैम्ब्रोपोलस (1993), द राइज़ ऑफ़ युरोसेंट्रिज़म : एनाटॉमी ऑफ़ इंटरप्रिटेशन, प्रिंसटन युनिवर्सिटी प्रेस, प्रिंसटन, एनजे.
3. एला शोहात और रॉबर्ट स्टैम (1994), अनथिंकिंग युरोसेंट्रिज़म : मल्टीकल्चरलिज़म ऐंड द मीडिया, रॉटलेज, लंदन.
4. जे.एम. ब्लॉट (1993), द कोलोनाइज़र्स मॉडल ऑफ़ द वर्ल्ड : जियोग्राफ़ीकल डिफ्यूज़ंस ऐंड युरोसेंट्रिक हिस्ट्री, गिलफ़र्ड प्रेस, न्यूयॉर्क.
भारतीय प्रौद्योगिकी संस्थान पटना
भारतीय प्रौद्योगिकी संस्थान पटना, बिहार का एकमात्र भारतीय प्रौद्योगिकी संस्थान है जो उन आठ भारतीय प्रौद्योगिक संस्थानों में से एक है, जिसे केंद्र सरकार ने वर्ष 2008- 2009 के मध्य स्थापित किया था । भारतीय प्रौद्योगिकी संस्थान का परिसर पटना शहर से 25 किलोमीटर दूर स्थित बिहटा में स्थित है।भारतीय प्रौद्योगिकी संस्थान पटना का परिसर राजधानी पटना से 25 किलोमीटर दूर बिहटा नामक स्थान पर लगभग 500 एकड़ भूमि पर निर्मित किया गया है।
पाठ्यक्रम
इस संस्थान में इलेक्ट्रिकल, मैकेनिकल और कंप्यूटर साइंस की पढ़ाई होती है। भारतीय प्रौद्योगिकी संस्थान, गुवाहाटी के आठ प्रोफेसर यहाँ पढ़ाते हैं। नए स्थापित आठ संस्थानो में पटना पहला संस्थान है जिसने डॉक्टरेट का पाठ्यक्रम भी प्रारम्भ किया है। यहाँ कम्प्यूटर विज्ञान, इलेक्ट्रिक इंजीनियरिंग, मैकेनिकल इंजीनियरिंग, भौतिक विज्ञान, रसायन शास्त्र ,कला एवं सामाजिक विज्ञान में डॉक्टरेट पाठ्यक्रम संचालित होते है।
छात्र व विभाग
भारतीय प्रौद्योगिकी संस्थान पटना में 120 सीट है जिसमे 109 छात्रों का नामांकन किया गया है। आई.आई.टी. पटना के निदेशक प्रो. अनिल के. भौमिक है।
प्रौद्योगिकी संस्थान (संशोधन) विधेयक 2010
आईआईटी पटना के भारतीय प्रौद्योगिकी संस्थान (आईआईटी) का दर्जा देने के लिए सरकार ने लोकसभा में प्रौद्योगिकी संस्थान (संशोधन) विधेयक 2010 प्रस्तुत किया था। सरकार द्वारा गठित विशेषज्ञ एक समिति ने बनारस हिन्दू विश्वविद्यालय सहित अन्य संस्थानों को खोलने की सिफारिश की थी। ये संस्थान पटना बिहार, मंडी (हिमाचल प्रदेश), रोपड़ (पंजाब), जोधपुर (राजस्थान), गांधीनगर (गुजरात), हैदराबाद (आंध्रप्रदेश),इंदौर (मध्यप्रदेश) और भुवनेश्वर (उड़ीसा) में खोले गए हैं।
राजनन्दगांव लोक सभा निर्वाचन क्षेत्र
राजनन्दगांव लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।
अरैकुडी रामानुज अयंगार
अरैकुडी रामानुज अयंगार  को कला के क्षेत्र में सन १९५८ में पद्म भूषण से सम्मानित किया गया था। ये तमिलनाडु राज्य से हैं।
तुलसी झील
तुलसी झील मुंबई स्थित एक मीठे पानी की झील है।
पाभै, पिथौरागढ (सदर) तहसील
पाभै, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
नाथूराम मिर्धा
नाथूराम मिर्धा एक भारतीय राजनीतिज्ञ तथा वे नागौर से पूर्व लोकसभा सांसद हैं। वे भारतीय राष्ट्रीय कांग्रेस के राजनेता हैं। वे राजस्थान विधानसभा में विधायक रह चुके हैं।
दिहरा
दिहरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
भारत में सिख धर्म
बाहरी कड़ियाँ
https://web.archive.org/web/20191207080457/https://www.sikhfoundation.org/ (english) - https://web.archive.org/web/20191207080507/https://www.deutsches-informationszentrum-sikhreligion.de/ (german & english)
बोल्लारम
बोल्लारम (Bolarum) भारत के तेलंगाना राज्य के सिकंदराबाद नगर का एक मुहल्ला है। प्रशासनिक रूप से यह रंगारेड्डी ज़िले में है। यह हैदराबाद के महानगर क्षेत्र का भी भाग है।
कालपी, अम्बाला
कालपी (Kalpi) भारत के हरियाणा राज्य के अम्बाला ज़िले में स्थित एक गाँव है।